Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6385

5. FEJEZET: KÉNYSZERHELYZETI HELYJELADÓ (ELT) A KUTATÁSHOZ ÉS MENTÉSHEZ 5.1 ÁLTALÁNOS RÉSZ 5.1.1 2005. január 1-ig a kényszerhelyzeti helyjeladó adóberendezéseknek vagy mindkét, a 406 MHz-es és a 121,5 MHz-es frekvencián, vagy a 121,5 MHz frekvencián kell üzemelniük. Megjegyzés. – 2000. január 1-jétől a 121,5 MHz-en üzemelő kényszerhelyzeti helyjeladókkal szemben az a követelmény, hogy megfeleljenek az 5.2.1.8 pontban leírt tökéletesített műszaki jellemzőknek. 5.1.2 Az összes, 406 MHz-en üzemelő kényszerhelyzeti helyjeladó adóberendezésnek meg kell felelnie az 5.3 pont előírásainak. 5.1.3 Az összes, 121,5 MHz-en üzemelő kényszerhelyzeti helyjeladó adóberendezésnek meg kell felelnie az 5.2 pont előírásainak. 5.1.4 2005. január 1-jétől a kényszerhelyzeti helyjeladók adóberendezéseinek egyidejűleg kell működniük a 406 MHz-en és a 121,5 MHz-en. 5.1.5 A 2002. január 1. után felszerelt összes kényszerhelyzeti helyjeladó adóberendezésnek egyidejűleg a 406 MHz-en és a 121,5 MHz-en kell üzemelniük. 5.1.6 Egy integrált kényszerhelyzeti helyjeladó adóberendezés 406 MHz-es részének a műszaki jellemzői meg kell, hogy feleljenek az 5.3 pontban leírtaknak. 5.1.7 Egy integrált kényszerhelyzeti helyjeladó adóberendezés 121,5 MHz-es részének a műszaki jellemzői meg kell, hogy feleljenek az 5.2 pontban leírtaknak. 5.1.8 Az Államoknak egyezményt kell kötniük egy 406 MHz-es ELT jegyzék elkészítéséről. A kényszerhelyzeti helyjeladóra vonatkozó jegyzék információit - amint rendelkezésre állnak - azonnal a kutató és mentő hatóságok rendelkezésére kell bocsájtani. Az Államoknak biztosítaniuk kell, hogy amikor az szükséges, a jegyzék felfrissítésre kerüljön. 5.1.9 Az ELT jegyzék információinak a következőket kell magába foglalniuk:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes